ไฟแนนซ์ทูเดย์
...การจัดงานคืนความสุขให้ประชาชน 4 ภาค ของกระทรวงการคลัง ได้รับความสนใจจากประชาชนอย่างล้นหลาม โดยเฉพาะการขายไข่ฟอง ละบาทในงาน มีประชาชนเข้าคิวจองซื้อเป็นจำนวนมาก จนถึงขั้นจลาจลทุกครั้ง โดยวันเสาร์นี้จะเป็นภาคเหนือที่ จ.เชียงใหม่ เป็นภาคสุดท้าย โดย สมหมาย ภาษี รมว.คลัง จะเดินทางไปเปิดงานด้วยตัวเอง พร้อมถือโอกาสแจกเงินชาวนาไร่ละ 1,000 บาท ประชาสัมพันธ์ผลงานชิ้นโบแดงให้รัฐบาลไปพร้อมกันด้วย
30 ต.ค. 2557

...การจัดงานคืนความสุขให้ประชาชน 4 ภาค ของกระทรวงการคลัง ได้รับความสนใจจากประชาชนอย่างล้นหลาม โดยเฉพาะการขายไข่ฟอง ละบาทในงาน มีประชาชนเข้าคิวจองซื้อเป็นจำนวนมาก จนถึงขั้นจลาจลทุกครั้ง โดยวันเสาร์นี้จะเป็นภาคเหนือที่ จ.เชียงใหม่ เป็นภาคสุดท้าย โดย สมหมาย ภาษี รมว.คลัง จะเดินทางไปเปิดงานด้วยตัวเอง พร้อมถือโอกาสแจกเงินชาวนาไร่ละ 1,000 บาท ประชาสัมพันธ์ผลงานชิ้นโบแดงให้รัฐบาลไปพร้อมกันด้วย
...หากไม่มีอะไรพลิกผัน สมหมาย เตรียมเสนอชื่อ วิสุทธิ์ ศรีสุพรรณ ที่ปรึกษา รมว.คลัง เป็น รมช.คลัง มาช่วยแบ่งเบาภาระงานในกระทรวงการคลังที่มีมากจนล้นมือ มีอีกหลายเรื่องใหญ่ๆ ต้องผลักดันให้ออกมาได้ภายใน 1 ปี ที่รัฐบาลนี้บริหารประเทศ
...สำหรับคนที่จะได้แต่งตั้งมาเป็นที่ปรึกษา รมว.คลัง คนใหม่ คาดว่า จะเป็น พรรณี สถาวโรดม อดีตผู้อำนวยการสำนักงานบริหารหนี้สาธารณะ (สบน.) ลูกน้องเก่าของสมหมาย ที่ตอนนี้มานั่งเป็นที่ปรึกษาช่วยงานอย่างไม่เป็นทางการอยู่แล้ว
...สมชาย พูลสวัสดิ์ อธิบดีกรมสรรพสามิต สั่งเด็ดขาดลูกน้องห้ามเรียกสินบนผู้ประกอบการ ตามนโยบายปราบทุจริตของรัฐบาล เพราะการจับกุมสินค้าไม่ถูกต้องก็ได้สินบนรางวัลนำจับสมน้ำสมเนื้อตามความเสี่ยงของการปฏิบัติงานอยู่แล้ว งานนี้ใครยังแตกแถวต้องรับผิดรับชอบกันเอง เพราะอธิบดีสั่งฟันทันที
...สมชัย สัจจพงษ์ อธิบดีกรมศุลกากร งานเข้าหลังจากปราบปรามการทุจริตภายในกรมอย่างหนัก ทำให้มีผู้เสียประโยชน์ไม่พอใจ ถึงขนาดดักฟังโทรศัพท์ติดตามการเคลื่อนไหวตลอดเวลา ทำงานเสี่ยงๆ อย่างนี้ นายกฯ ประยุทธ์ อาจจะต้องหาบอดี้การ์ดคุ้มครองให้
...วันนี้บ่าย 2 โมง บอร์ดออมสินจะคัดเลือกผู้อำนวยการธนาคารออมสินคนใหม่ จับตาใครจะมาวินระหว่าง ชาติชาย พยุหนาวีชัย รองกรรมการผู้จัดการ ธนาคารกสิกรไทย และ พิศิษฐ์ เสรีวิวัฒนา รองผู้อำนวยการออมสิน สองชื่อนี้เท่านั้นที่จะได้เข้ามารับงานดูแลเศรษฐกิจฐานรากตามนโยบายรัฐบาล